Tiltale for røveri, legemsangreb af særlig rå, brutal eller farlig karakter i gentagelsestilfælde og besiddelse af et knojern
Ret: Retten på Frederiksberg (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Liv og legeme;
Våben, eksplosiver og fyrværkeri;

/

Retten på Frederiksberg

Udskrift af dombogen

D O M

afsagt den 27. april 2022

Rettens nr. 8024/2021
Politiets nr. 0100-73251-00121-21

Anklagemyndigheden
mod
Tiltalte 1
CPR nr. 1 og
Tiltalte 2
CPR nr. 2

Sagens baggrund og parternes påstande

Der har medvirket domsmænd ved behandlingen af denne sag.

Anklageskrift er modtaget den 13. august 2021.

Tiltalte 1 og Tiltalte 2 er tiltalt for overtræ-delse af

1.-2.

Tiltalte 2
Tiltalte 1

straffelovens § 288, stk. 1, nr. 1 – røveri – og fsva. Tiltalte 2 tillige
straffelovens § 245, stk. 1, jf. § 247, stk. 1 – legem-sangreb af særlig rå,
brutal eller farlig karakter i gentagelsestilfælde, -
ved den 2. juni 2021 ca. kl. 6.50 i forening og efter forudgående aftale eller
fælles forståelse med flere ukendte personer ved en forladt bygning på Gam-
mel Køge Landevej 71 i Valby, ved vold og ved trussel om øjeblikkelig an-
vendelse af vold at have aftvunget Forurettede dennes jakke med 1.000 kr. og
en iPhone i, idet Tiltalte 1 aftalte med Forurettede, at de skul-le mødes på
Gammel Køge Landevej 71 i Valby, hvorefter Tiltalte 1 forlod ste-det, og
Tiltalte 2 ankom med flere ukendte personer og tildelte Forurettede flere slag i
hovedet og på kroppen med et jernrør, el-ler lignende genstand, ligesom en af
de ukendte personer holdt en kniv frem og udtalte ”du skal være stille, ellers
får du den her ind i dig” , eller lignende, hvorefter Tiltalte 2 udtalte ”kom med
alle dine ting” , eller lignende, hvorved Forurettede blev aftvunget sin jakke
med 1.000 kr. og en iPhone i.

Std 75284



/

side 2

3.

Tiltalte 2

våbenbekendtgørelsens § 59, stk. 4, jf. § 18, stk. 1, nr. 1,
ved den 21. juni 2021 kl. 09.37 på Adresse i Valby uden poli-tiets tilladelse at
have været i besiddelse af et knojern.

Anklagemyndigheden har nedlagt påstand om fængselsstraf.

Tiltalte 1 har nægtet sig skyldig og nedlagt påstand om frifin-delse, subsidiært
om rettens mildeste dom.

Tiltalte 2 har nægtet sig skyldig i forhold 1. (2). Han har erkendt sig skyldig i
forhold 3 og nedlagt påstand om  rettens mildeste dom.

Forklaringer

Der er under hovedforhandlingen i sagen afgivet forklaring af de tiltalte og af
vidnerne Forurettede, Vidne 1 og Vidne 2. Forklaringerne gengives ikke, jf.
retsplejelovens § 218 a, stk. 5, jf. § 712, stk. 1.

Personlige oplysninger

Tiltalte 2 er tidligere straffet, senest

ved dom af 10. juli 2020 med fængsel i 80 dage, betinget med vilkår om
samfundstjeneste for overtrædelse af straffelovens § 245, stk. 1, jf. §
247, stk. 1

Rettens begrundelse og afgørelse

forhold 1 (2)
Det lægges efter bevisførelsen til grund, at Tiltalte 1 om morgenen den 2. juni
2021 aftalte at mødes med Forurettede ved Ny Ellebjerg Station. Efter
Forurettedes forklaring lægges det endvidere til grund, at Tiltalte 1
foranledigede, at Forurettede gik med hende til Gammel Køge Landesvej 71,
hvor Forurettede, efter at være gået ind i bygningen, blev tildelt i hvert fald ét
slag med et jernrør eller lignende genstand i hove-det, hvorefter han blev
overmandet af flere personer, der eftersatte ham indtil det lykkedes ham at
forlade området.  Forurettede har forklaret, at han gen-kendte Tiltalte 2 som en
af gerningsmændene til overfaldet. Denne for-klaring understøttes af fund af et
jernrør på stedet, hvor der er fundet DNA,



/

side 3

der med den størst mulige sandsyndlighed stammer fra Tiltalte 2. Forklaringen
understøttes endvidere, af det forhold, at Tiltalte 2 og Tiltalte 1 på det
tidspunkt var kærester, og at Tiltalte 2 omkring gerningstidspunktet opholdt sig
hos Tiltalte 1. Retten finder det herefter bevist, at Tiltalte 2 har delta-get i
overfaldet. Selv om det ikke er bevist, at det var Tiltalte 2 der tildelte
Forurettede slaget i ansigtet, finder retten efter Forurettedes forklaring, hvo-
refter han blev tildelt slag i ansigtet umiddelbart efter han kom ind i bygnin-
gen, at overfaldet var planlagt, og at Tiltalte 2 har handlet i forening med de
øvrige uidentificerede gerningsmænd, hvorfor Tiltalte 2 findes skyldig i over-
trædelse af straffelovens § 245, stk. 1, jf. § 247 stk. 1, i det beskrevne om-fang.

Der er ikke ført bevis for, at tiltalte blev udsat for røveri. Forurettede har
forklaret, at han vred sig ud af den jakke, han havde på for at komme fri. Som
følge heraf frifindes de tiltalte for overtrædelse af straffelovens § 288, stk. 1,
nr. 1.

forhold 3
Ved tiltaltes erkendelse og de i øvrigt foreliggende oplysninger er det bevist, at
Tiltalte 2 er skyldig i overensstemmelse med tiltalen.

Straffen for Tiltalte 2 fastsættes til fængsel i 4 måneder, jf. straffelovens § 245,
stk. 1, jf. § 247, stk. 1, og våbenbekendtgø-relsens § 59, stk. 4, jf. § 18, stk. 1,
nr. 1.

Retten har ved strafudmålingen lagt vægt på, at forholdet er udøvet af flere
personer i forening, og at tiltalte tidligere er straffet for ligeartet forhold.

Thi kendes for ret:

Tiltalte 1 frifindes

Tiltalte 2 skal straffes med fængsel i 4 måneder.

Statskassen betaler sagens omkostninger vedrørende Tiltalte 1.

Tiltalte 2 skal betale sagens omkostninger vedrørende ham.

Dommer



/





/